गार्ड ने रोका तो विरोध किया; 2013 में सुप्रीम लीडर ने फतवा जारी किया था
ईरान में महिलाओं पर कई तरह की पाबंदियां हैं। सार्वजनिक जगहों में गाने पर बैन उनमें से एक है। इसके बावजूद एक महिला ने ईरान के इशफान शहर में गाना गाया। ईरान में महिलाओं के मानवाधिकारों पर काम करने वाली एक्टिविस्ट मासिह अलिनेजद ने येDespite ban, Iranian woman sings her heart out in face of coercion by guard
ईरान में महिलाओं पर कई तरह की पाबंदियां हैं। सार्वजनिक जगहों में गाने पर बैन उनमें से एक है। इसके बावजूद एक महिला ने ईरान के इशफान शहर में गाना गाया। ईरान में महिलाओं के मानवाधिकारों पर काम करने वाली एक्टिविस्ट मासिह अलिनेजद ने ये वीडियो शेयर किया है, जो अब सोशल मीडिया पर काफी वायरल हो रहा है।
मासिह ने लिखा है कि इतनी हिम्मत वाली औरतें ही एक दिन ईरान के महिला विरोधी लोगों को सत्ता से बाहर करेंगी। दरअसल, महिला ने ये गाना शहर की सबसे ऐतिहासिक मस्जिद में गाया है।
गार्ड ने रोका तो विरोध किया
इशफान शहर की मस्जिद में जब महिला गाना गा रही थी तो काफी लोग मौजूद थे। कुछ लोगों ने उसका वीडियो भी बनाया। इसके बाद मस्जिद के गार्ड ने उन्हें गाना गाने से रोकने की कोशिश की तो उन्होंने इसका विरोध किया। वो गाना गाती रही, जिसके बाद गार्ड खुद वहां से चला गया।
ईरान में पिछले साल हुए हिजाब विरोधी प्रदर्शनों के बाद महिलाएं खुद पर लगी पाबंदियों के खिलाफ खुलकर सामने आ रही हैं। हालांकि, मस्जिद में गाना गाने वाली महिला ने अपना सिर ढका हुआ था।
महिलाओं के गाने के खिलाफ फतवा जारी हुआ
2013 में ईरान के सुप्रीम लीडर अली खामेनेई ने एक फतवा जारी किया था। इसमें कहा गया था कि महिलाओं का गाना तभी मंजूर होगा जब तक उसे सुनकर किसी के अंदर गलत खयाल पैदा नहीं होते हैं। हालांकि, अगर ऐसा होता है तो महिलाएं न तो अकेले, न समूह में गाना गा सकती हैं। तब से वहां महिलाओं के गाने पर पाबंदियां हैं।
ईरान से जुड़ी ये खबर भी पढ़ें...
ईरान में तीन रेपिस्ट्स को फांसी:फेक ब्यूटी क्लिनिक चलाते थे, लड़कियों को इंजेक्शन देकर रेप के दोषी पाए गए थे
ईरान में रेप के दोषी पाए गए तीन लोगों को मंगलवार को फांसी दे दी गई। तीनों दोषी एक ब्यूटी क्लिनिक चलाते थे और ट्रीटमेंट के बहाने महिलाओं और लड़कियों को यहां लाते थे। इसके बाद इलाज के बहाने उन्हें बेहोशी का इंजेक्शन देकर रेप करते थे। इनमें दो मेल नर्स और एक डॉक्टर शामिल है। पूरी खबर यहां पढ़ें...
ईरान ने 2022 में 582 लोगों को दी सजा-ए-मौत:मानवाधिकार संगठन का दावा, एक साल में 75% तक बढ़ी मौत की सजा
हिजाब विरोधी प्रदर्शनों के बीच ईरान ने साल 2022 में 582 लोगों को फांसी की सजा दी। ये खुलासा गुरुवार को दो मानवाधिकार संगठनों ने एक रिपोर्ट जारी कर किया है, जो ईरान और पेरिस के हैं। इतनी बड़ी तादाद में लोगों को सजा ए मौत देने पर ईरान को फांसी देने की मशीन कहा जा रहा है।
रिपोर्ट में बताया गया है कि ईरान में 2022 से पहले साल 2015 में सबसे ज्यादा 333 लोगों को मौत की सजा दी गई थी। पिछले एक साल में इस तरह से सजा देने का आंकड़ा 75% तक बढ़ा है। इसे ईरान में जारी हिजाब प्रदर्शनों से जोड़ा जा रहा है। पूरी खबर यहां पढ़ें...